
A V I Z

asupra propunerii legislative pentru modificarea şi completarea art.179 din Legea nr.263/2010 privind sistemul unitar de pensii publice
În conformitate cu prevederile art. 95 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea art.179 din Legea nr.263/2010 privind sistemul unitar de pensii publice, trimisă cu adresa nr. Pl-x 591 din 15 decembrie 2014, înregistrată sub nr.4c-11/1267 din 16 decembrie 2014.
Senatul, în calitate de primă Cameră sesizată, a respins propunerea legislativă în şedinţa din 9 decembrie 2014.

Potrivit dispoziţiilor art.75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, cu modificări şi completări, Camera Deputaţilor este Cameră decizională. 

În temeiul prevederilor art. 61 din Regulamentul Camerei Deputaţilor, republicat, cu modificări şi completări, Comisia a dezbătut propunerea legislativă menţionată mai sus, în şedinţa din 10 februarie 2015.
Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ nr. 530 din 8 mai 2014,  punctul de vedere negativ transmis de Guvern cu adresa nr. 1455 din 24 iulie 2014, adresa Consiliului Economic şi Social nr. 1012 din 22 aprilie 2014 în care precizează că nu a putut fi avizată propunerea legislativă întrucât nu au fost îndeplinite condiţiile prevăzute de art. 42 alin. (1) din Regulamentul de organizare şi funcţionare al Consiliului Economic şi Social referitoare la prezenţa a minimum 5 membri pentru ca şedinţa să fie statutară. Membrii plenului prezenţi la şedinţă şi - au exprimat punctele de vedere în sensul avizării favorabile – reprezentantul părţii sindicale, iar partea guvernamentală de avizare nefavorabilă.
În urma dezbaterilor, cu majoritate de voturi, s-a hotărât avizarea negativă a propunerii legislative.

Iniţiativa legislativă  face parte din categoria legilor organice.

